25/11/2013 | Administración Autonómica
Xunta de Galicia
Consellería de Economía e Industria
Xefatura Territorial da Coruña
Servizo de Enerxía e Minas
Resolución do 22 de novembro de 2013, da Xefatura Territorial da Coruña, pola que se somete a información pública a petición de autorización administrativa dunha instalación eléctrica nos concellos de Carballo e Laracha (Expediente IN407A 2013/193)

Para os efectos previstos na Lei 54/1997, do 27 de novembro (BOE nº 285), do sector eléctrico, e no título VII do Real decreto 1955/2000, do 1 de decembro (BOE nº 310), polo que se regulan as actividades de transporte, distribución, comercialización, subministración e procedementos de autorización de instalacións de enerxía eléctrica, sométese a información pública a petición da autorización administrativa da instalación eléctrica que se cita: Solicitante: Hidroeléctrica de Laracha, S. L Domicilio social: avenida de Arteixo, nº 19, 1º D, 15004 A Coruña Denominación: Soterramento de infraestruturas eléctricas na Piña Situación: Concellos de Carballo e Laracha · Treito de liña de Media Tensión subterránea en condutor de tipo RHZ1 - 2 OL - 12/20 kV, 3 (1x240 Al), que terá o seu inicio no paso de aéreo a subterráneo a realizar no apoio nº 44 existente de tipo CH-13/2.500 da LMT Marfulo - A Piña (Expte.- 34.440) e finalizará nunha cela de liña a instalar no novo CT A Piña proxectado. A lonxitude total deste treito de liña será de 138 metros. · Treito de liña de Media Tensión subterránea en condutor de tipoRHZ1 - 2 OL - 12/20 kV, 3 (1x240 Al), que terá o seu inicio nunha cela de liña a instalar no novo CT A Piña proxectado, e finalizará no paso de subterráneo a aéreo a realizar no apoio nº 46 existente a substituír por novo apoio de tipo C-16/4.500 da LMT Marfulo - A Piña (Expte.- 34.440). A lonxitude total deste treito de liña será de 161 metros. · Treito de liña de Media Tensión subterránea en condutor de tipo RHZ1 - 2 OL - 12/20 kV, 3 (1x240 Al), que terá o seu inicio nunha cela de liña a instalar no novo CT A Piña proxectado, e finalizará no paso de subterráneo a aéreo a realizar no apoio nº 2 existente a substituír por novo apoio de tipo C-16/2.000 da LMT a CT Guitoi (Expte.- 51.644). A lonxitude total deste treito de liña será de 61 metros. · Novo Centro de Transformación tipo PFU-4, con transformador de 100 kVA., situado nunha parcela con acceso dende vial público. Instalaranse tres celas de liña e unha cela de protección para o transformador de 100 kVA proxectado, todas elas con illamento en SF6. Este Centro de Transformación substituirá ó existente de tipo pe de poste (Expte.- 147/2.008) situado na mesma parcela. · Tres saídas de BT subterráneas do novo CT A Piña proxectado, en condutores de tipo RV-0,6/1 kV, 4(1x240 Al) e RV-0,6/1 kV, 4(1x50 Al), para realizar o enlace coa Rede de Baixa Tensión aérea existente, sendo a súa lonxitude total de 350 metros. Todas aquelas persoas ou entidades que se consideren afectadas poderán examinar o expediente e presentar as súas alegacións nesta xefatura territorial, situado no edificio administrativo de Monelos, rúa Vicente Ferrer, 2, 2º andar, 15071 A Coruña, no prazo de vinte días, a partir da última publicación. A Coruña, 22 de novembro de 2013. Susana Vázquez Romero Xefa territorial da Coruña